Aika: 26.4.2016 klo 13.00-14.30

Paikka: Kahvila Houkutus, Kauppakatu 49

Jäsenet: Eveliina Bovellan

Tiina Jäntti

Elizabeth Järveläinen

Erja Mielonen (saapui klo 13.20)

Anna Salmi

Jussi-Markus Turunen

Varpu Voutilainen

Kerstin Ylönen (saapui klo 13.20)

**§ 1 Kokouksen avaus**

Puheenjohtaja avasi kokouksen klo 13.10.

**§ 2 Palaute Yhdessä erilaisia –teemaviikosta**

Koulujen hankeyhteyshenkilöt keräsivät oppilailta palautetta teemaviikon onnistumisesta. Opettajien ja koulunkäynninohjaajien palaute kerättiin nettipohjaisella kyselyllä. Oppilaiden palaute oli valtaosin positiivista, ja vastaavaa teemaviikkoa toivottiin uudelleen. Opettajien palautteessa oli enemmän vaihtelua, ja muutamia hyviä kehittämisehdotuksia huomioitiin vastaisuuden varalle. Kooste koulujen nettikyselyistä liitteenä.

**§ 3 Vierailu kaksikieliseen/kielirikasteiseen kouluun syksyllä: suunnittelua**

Tampereen kansainvälisestä koulusta (englanninkielinen opetus) näytettiin vihreää valoa suunnitteluryhmän vierailulle. Tammelan koulusta Tampereelta (saksan kielellä rikastettu opetus) ei ole vastattu kahteen sähköpostitiedusteluun. Eveliina soittaa vielä Tammelan koulun rehtorille, ja jos vierailu sinne ei järjesty, kartoitetaan kevään aikana vierailumahdollisuuksia pk-seudun vastaaviin kouluihin.

**§ 4 Muut asiat**

Erja ja Kerstin ovat saksankielisinä juontajina saksankielisten maiden ja suomalaisten poliitikkojen välisessä jalkapalloturnauksessa 5.-6.5. keskuskentällä. Kalevalan koulun oppilaat on kutsuttu katsojiksi tapahtumaan, ja tapahtumaan on vapaa pääsy kaikelle kansalle.

**§ 5 Seuraava kokous**

Seuraava kokous pidetään elo-syyskuussa ennen kouluvierailua. Tarkempi aika ja paikka ilmoitetaan myöhemmin.

**§ 6 Kokouksen päättäminen**

Puheenjohtaja päätti kokouksen klo 14.00.